Մարին Պոնգրաչիչ

**Մարին Պոնգրաչիչ** (;, ), խորվաթ ֆուտբոլիստ, որը պաշտպանի դիրքում հանդես է գալիս Սերիա A-ի Ֆիորենտինա ֆուտբոլային ակումբում և Խորվաթիայի ֆուտբոլի ազգային հավաքականում: Պոնգրաչիչը հիմնականում խաղում է կենտրոնական պաշտպանի դիրքում, բայց կարող է նաև խաղալ աջ պաշտպանի կամ հենակետային կիսապաշտպանի դիրքում։

## Ակումբային կարիերա
### Մյունխեն 1860
Պոնգրաչիչն իր ֆուտբոլային կարիերան սկսել է Մյունխենի «Բավարիայի» ակադեմիայում, այնուհետև 2013 թվականին 16 տարեկանում տեղափոխվել է «Ինգոլշտադտ 04» ֆուտբոլային ակումբ։ Նա 38 հանդիպում է անցկացրել Մ-17 և Մ-19 թիմերի կազմում, նախքան 2016 թվականին տեղափոխվելը «Մյունխեն 1860» ակումբ։ Ամրապնդվելով պահեստային թիմում՝ նա Երկրորդ Բունդեսլիգայում իր նորամուտը նշել է 2017 թվականի ապրիլի 16-ին՝ 1-1 հաշվով խաղալով «Սանդհաուզեն» ակումբի հետ։ Նա առաջին թիմի կազմում անցկացրել է 7 հանդիպում, այդ թվում՝ Չեմպիոնների Լիգայի փլեյ-օֆֆ փուլի «Յան Ռեգենսբուրգ» ակումբի դեմ խաղում։ Պոնգրաչիչը խաղադաշտից հեռացվել է 80-րդ րոպեին, իսկ հանդիպումն ավարտվել է ոչ-ոքի՝ 1-1 հաշվով։

### Ռեդ Բուլ Զալցբուրգ
2017 թվականի ամռանը նա 4 տարվա պայմանագրով տեղափոխվել է ավստրիական «Ռեդ Բուլ Զալցբուրգ» ակումբ։ Ակումբի կազմում իր նորամուտը նշել է հուլիսի 22-ին՝ 2:0 հաշվով հաղթանակ տանելով «Վոլֆսբերգեր» ակումբի նկատմամբ։ Այնուամենայնիվ, մկանային վնասվածքի պատճառով նա բաց է թողել տասներեք խաղ ակումբի կազմում։ Նա թիմի կազմ է վերադարձել նոյեմբերի 5-ին կայանալիք «Սանկտ Պյոլտեն» ակումբի դեմ խաղի ժամանակ։ Նոյեմբերի 23-ին նա իր նորամուտը նշել է ՈՒԵՖԱ Եվրոպայի Լիգայում՝ 3:0 հաշվով հաղթելով «Վիտորիա Գիմարայնշ» ակումբին: Այնուհետև Զալցբուրգի կազմում նա մասնակցել է Եվրոպայի Լիգային, որտող հասել է կիսաեզրափակիչ և դուրս է մնացել Մարսելի «Օլիմպիկ» ակումբի կողմից։ «Զալցբուրգն» ավարտել է մրցաշրջանը որպես Ավստրիայի չեմպիոն։

2018 թվականի օգոստոսի 29-ին Չեմպիոնների Լիգայի փլեյ-օֆֆ փուլում Բելգրադի «Ցրվենա Զվեզդա» ակումբի դեմ խաղում Պոնգրաչիչը խախտել է կանոնները Միլան Պավկովի դեմ և վաստակել է դեղին քարտ։ Խաղն ավարտվել է ոչ-ոքի՝ 2-2 հաշվով, իսկ «Ցրվենա Զվեզդան» գոլերի քանակի առավելությամբ որակավորվել է։ «Ցրվենա Զվեզդա» ակումբի ավագ Վույադին Սավիչը ավելի ուշ պոնգրաչիչի խախտումը անվանել է իր ակումբի հաղթանակի պատճառ։ 2019/20 մրցաշրջանի առաջին կեսում նա վնասվածքի պատճառով ակումբի կազմում անցկացրել է ընդամենը 7 հանդիպում: Նոյեմբերի 5-ին նա իր նորամուտը նշել է Չեմպիոնների Լիգայում՝ 1-1 հաշվով խաղալով «Նապոլիի» հետ:

### Վոլֆսբուրգ ՖԱ
«Զալցբուրգում» վնասվածք ստանալուց հետո Պոնգրաչիչը չորս տարվա պայմանագրով վարձակալությամբ տեղափոխվել է «Վոլֆսբուրգ» ֆուտբոլային ակումբ։ Փտրվարի 8-ին, ակումբում իր երկրորդ ելույթի ժամանակ նա հեռացվել է խաղադաշտից Ալֆրեդո Մորալեսին արմունկով հարվածելուց հետո, որից հետո խաղն ավարտվել է 1-1 հաշվով։ Մայիսի 26-ին Պոնգրաչիչը երկու անգամ գոլ է խփել, երբ «Վոլֆսբուրգը» 4:1 հաշվով հաղթել է «Բայեր Լևերկուզեն» ակումբին։

Մոնոնուկլեոզի պատճառով բաց թողնելով նոր մրցաշրջանի մեկնարկը՝ Պոնգրաչիչը թիմ է վերադարձել նոյեմբերի 8-ին՝ փոխարինման դուրս գալով Քսավեր Շլյագերի փոխարեն «Հոֆենհայմ» ակումբի դեմ խաղում, որն ավարտվել է 2-1 հաշվով հաղթանակով։ Սակայն նոյեմբերի 18-ին COVID-19-ի նրա թեստը դրական արդյունք է ցույց տվել։

### Բորուսիա Դորտմունդ (վարձակալություն)
2021 թվականի օգոստոսի 31-ին Պոնգրաչիչը վարձավճարով տեղափոխվել է Դորտմունդի «Բորուսիա» ակումբ մինչև 2021/22 մրցաշրջանի ավարտը։ Նա իր նորամուտը «Բորուսիայում» նշել է սեպտեմբերի 11-ին «Բայեր Լևերկուզեն» ակումբի դեմ խաղում, որն ավարտվել է 4-3 հաշվով հաղթանակով։

### Լեչչե ՖԱ
2022 թվականի օգոստոսի 22-ին Պոնգրաչիչը վարձավճարով տեղափոխվել է իտալական «Լեչչե» ֆուտբոլային ակումբ՝ հետգնման իրավունքով։

### Ֆիորենտինա
2024 թվականի հուլիսի 19-ին Պոնգրաչիչը միացել է Սերիա A-ի մեկ այլ ակումբի՝ «Ֆիորենտինային»։

## Միջազգային կարիերա
Գերմանիան և Խորվաթիան ներկայացնելու իրավունք ունեցող Պոնգրաչիչը 2014 թվականին հրավիրվել է Խորվաթիայի մինչև 17 տարեկանների ուսումնամարզական հավաքի։ Նա երեք անգամ հանդես է եկել մինչև 21 տարեկանների մեկնարկային կազմում ՝ ընդդեմ Մոլդովայի, Ավստրիայի և Ֆրանսիայի։ Եվրո 2019-ի Խորվաթիայի Մ-21 տարեկանների հավաքականից հեռացվել է վնասվածքի պատճառով։

2020 թվականի օգոստոսի 17-ին նա ստացել է իր առաջին հրավերը հիմնական թիմում՝ ՈՒԵՖԱ Ազգերի Լիգայի սեպտեմբեր ամսվա Պորտուգալիայի և Ֆրանսիայի դեմ խաղերում։ Սակայն տասն օր անց մոնոնուկլեոզի պատճառով նա լքել է կազմը և փոխարինվել է Միլա Շկորիչով։ Նոյեմբերի 4-ին նա կրկին հրավիրվել է նույն ամսվա Թուրքիայի, Շվեդիայի և Պորտուգալիայի դեմ խաղերին։ Նա իր նորամուտը նշեց նոյեմբերի 11-ին Թուրքիայի հավաքականի հետ ընկերական խաղում, որը ոչ-ոքի է խաղացել 3:3 հաշվով և կանչվել է մեկնարկային կազմ։

2021 թվականի մայիսի 17-ին Պոնգրաչիչը ընդգրկվել է Եվրո 2020-ի 34 հոգանոց նախնական կազմում, սակայն չի ընդգրկվել 26 հոգանոց վերջնական կազմում։ 2022 թվականի հոկտեմբերի 31-ին ընդգրկվել է 2022 թվականի ֆուտբոլի աշխարհի առաջնության 34 հոգանոց նախնական կազմում, սակայն կրկին չի ընդգրկվել եզրափակչի 26 մասնակիցների թվում։

## Անձնական կյանք
Պոնգրաչիչը ծնվել է Գերմանիայի Լանդսհուտ քաղաքում։  Նրա ծնողները Ստրիբորն ու Անժելկան Խորվաթիայի Սլավոնական բրոդից փախել են Գերմանիա Խորվաթիայի անկախության պատերազմի ժամանակ։

Պոնգրաչիչը Կալիդու Կուլիբալիին և Վիրջիլ Վան Դեյքին անվանել է իր ֆուտբոլային կուռքերը։ Նա նաև «Դինամո Զագրեբ» ֆուտբոլային ակումբի երկրպագու էր։

## Կարիերայի վիճակագրություն
### Ակումբ

### Հավաքական

## Մրցանակներ
### Ռեդ Բուլ Զալցբուրգ

* Ավստրիայի ֆուտբոլի առաջնություն․ 2017–18, 2018–19
* Ավստրիայի Գավաթ․ 2018-19

## Ծանոթագրություններ

## Նշումներ


## Արտաքին հղումներ
* M. PONGRAČIĆ
* Marin Pongračić
* Marin Pongračić
* Marin Pongračić
* Pongračić

Կատեգորիա:Բավարիա Մյունխենի ֆուտբոլիստներ
Կատեգորիա:Բորուսիա Դորտմունդի ֆուտբոլիստներ
Կատեգորիա:Բունդեսլիգայի ֆուտբոլիստներ
Կատեգորիա:Լեչեի ֆուտբոլիստներ
Կատեգորիա:Խորվաթիայի հավաքականի ֆուտբոլիստներ
Կատեգորիա:Մյունխեն 1860-ի ֆուտբոլիստներ
Կատեգորիա:ՈՒԵՖԱ Եվրո 2024-ի ֆուտբոլիստներ
Կատեգորիա:Ռեդ Բուլ Զալցբուրգի ֆուտբոլիստներ
Կատեգորիա:Վոլֆսբուրգի ֆուտբոլիստներ
Կատեգորիա:Տղամարդկանց ֆուտբոլի պաշտպաններ